Diari Oficial de la Generalitat Valenciana


Sumari del DOGV 4873, del 29-10-2004 (2004/10252)

RESOLUCIÓ 20 de setembre de 2004, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial de Llicenciat en Publicitat i Relacions Públiques de l'Escola Superior de Gestió Comercial i Màrqueting (ESIC-València) adscrita a la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10863


Data del document
:   20-09-2004

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Miguel Hernández
    * universitat
    * títol d'estudis
    * legislació

RESOLUCIÓ 20 de setembre de 2004, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial de Llicenciat en Publicitat i Relacions Públiques de l'Escola Superior de Gestió Comercial i Màrqueting (ESIC-València) adscrita a la Universitat Miguel Hernández d'Elx. [2004/M10778]
  
El Decret 11/2003, de 4 de febrer, del Consell de la Generalitat, va autoritzar l'ampliació d'ensenyaments en la Universitat Miguel Hernández d'Elx, per a implantar els ensenyaments universitaris conduents a l'obtenció del títol oficial de Llicenciat en Publicitat i Relacions Públiques en l'Escola Superior de Gestió Comercial i Màrqueting (ESIC-València).
  
Este decret establix que la posada en funcionament dels ensenyaments serà autoritzada pel conseller de Cultura, Educació i Esport, una vegada homologat pel Govern el títol oficial a expedir pel centre.
  
Per acord de la Comissió Acadèmica del Consell de Coordinació Universitària, de data 31 d'octubre de 2003, s'homologuen els plans d'estudis conduents a l'obtenció del títol de Llicenciat en Publicitat i Relacions Públiques.
  
Per Reial Decret 1.314/2004, de 28 de maig, s'homologuen els títols de Llicenciat en Publicitat i Relacions Públiques, de l'Escola Superior de Gestió Comercial i Màrqueting (ESIC-València) adscrita a la Universitat Miguel Hernández d'Elx .
  
Vist l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'Universitats i centres universitaris i en exercici de les atribucions conferides per l'article 35 de la Llei de Govern Valencià, resolc:
  
Primer
  
Autoritzar a l'Escola Superior de Gestió Comercial i Màrqueting (ESIC-València) adscrita a la Universitat Miguel Hernández d'Elx, la posada en funcionament dels ensenyaments conduents a l'obtenció del títol oficial de Llicenciat en Publicitat i Relacions Públiques.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Miguel Hernández d'Elx haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.
  
La present resolució tindrà efectes des de l'endemà de la publicació
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 20 de setembre de 2004.- El conseller d'Empresa, Universitat i Ciència: Justo Nieto Nieto.